Návrh komuniké

         Vláda Slovenskej republiky na svojom zasadnutí dňa ..........2006  prerokovala  návrh na pristúpenie Slovenskej republiky k Dohovoru o kontrole a označovaní výrobkov z drahých kovov, skrátene Viedensky dohovor, ktorý bol podpísaný medzi zúčastnenými štátmi vo Viedni 15. novembra 1972.
Puncový úrad SR v decembri roku 2004 získal od Slovenskej národnej akreditačnej služby akreditáciu pre chemické laboratórium v Trenčíne na poskytovanie chemických analytických rozborov zlata a striebra a tým potvrdil, že Slovenska republika prostredníctvom Puncového úradu SR sa môže uchádzať o riadne členstvo vo Viedenskom  dohovore. Požiadaním o prijatie Slovenskej republiky za člena, sa umožní zvýšiť kredit Slovenskej republiky na úseku puncovníctva a skúšania drahých kovov. Má to priamy vplyv na voľný pohyb klenotníckeho tovaru u zmluvných štátov Viedenského dohovoru. Hlavné výhody z členstva plynú najmä pre podnikateľov, ktorí môžu bez akýchkoľvek administratívnych prekážok obchodovať s klenotníckymi tovarmi, ktoré boli vyskúšané a opuncované CCM značkou v rámci Európy, ako aj s ostatnými krajinami Blízkeho východu, ktorí pristúpili k dohovoru a taktiež Ázie, ktoré prejavili záujem o členstvo v tejto organizácii. Tovar nemusí prechádzať žiadnou kontrolou a je distribuovaný priamo do obchodnej siete.